优质原创作者
中国历史上诗词浩如烟海,留下了无数流芳百世的佳作,是中国历史文化的瑰宝。诗词歌赋历来都是文人墨客的专属,内容或叹风花雪月,或叹人生际遇,抑或描摹如画江山等等。中国历史上流传下来无数凄美动人的离别古诗,传唱千年,至今读来亦催人泪下。人的一生注定要面对各种离别,即便再依依不舍,也要各奔天涯。
无论是亲情、友情、爱情,我们都在一次次转身过后成长,只是那些清澈的目光,永生难忘。
1、送别——李叔同
长亭外,古道边,芳草碧连天。晚风拂柳笛声残,夕阳山外山。
天之涯,地之角,知交半零落。一壶浊酒尽余欢,今宵别梦寒。
2、南乡子——宋、苏轼
东武望余杭,云海天涯两渺茫。何日功成名遂了,还乡,醉笑陪公三万场。
不用诉离觞,痛饮从来别有肠。今夜送归灯火冷,河塘,堕泪羊公却姓杨。
3、淮上与友人别——唐、郑谷
扬子江头杨柳春,杨花愁杀渡江人。数声风笛离亭晚,君向潇湘我向秦。
4、白云谣——先秦、无名氏
白云在天,丘陵自出。道里悠远,山川间之。将子无死,尚复能来。
5、渭城曲 ——唐、王维
渭城朝雨浥轻尘,客舍青青柳色新。劝君更尽一杯酒,西出阳关无故人。
6、古离别——唐、韦庄
晴烟漠漠柳毵毵,不那离情酒半酣。更把玉鞭云外指,断肠春色在江南。
7、谢亭送别——唐、许浑
劳歌一曲解行舟,红叶青山水急流。日暮酒醒人已远,满天风雨下西楼。
8、雨霖铃——宋、柳永
寒蝉凄切,对长亭晚,骤雨初歇。都门帐饮无绪,留恋处,兰舟催发。执手相看泪眼,竟无语凝噎。念去去,千里烟波,暮霭沉沉楚天阔。
多情自古伤离别,更那堪,冷落清秋节!今宵酒醒何处?杨柳岸,晓风残月。此去经年,应是良辰好景虚设。便纵有千种风情,更与何人说?
9、蝶恋花——宋、晏殊
槛菊愁烟兰泣露,罗幕轻寒,燕子双飞去。明月不谙离恨苦,斜光到晓穿朱户。
昨夜西风凋碧树,独上高楼,望尽天涯路。欲寄彩笺兼尺素,山长水阔知何处?
10、贺新郎·别茂嘉十二弟——宋、辛弃疾
绿树听鹈鴂。更那堪、鹧鸪声住,杜鹃声切。啼到春归无寻处,苦恨芳菲都歇。算未抵、人间离别。马上琵琶关塞黑,更长门、翠辇辞金阙。看燕燕,送归妾。
将军百战身名裂。向河梁、回头万里,故人长绝。易水萧萧西风冷,满座衣冠